Til leger som henviser pasienter til utredning ved med.avd.

Lovisenberg Diakonale Sykehus AS

Gastroseksjonen ved LDS mottar hver dag mange henvisninger på pasienter fra leger både fra Lovisenberg sektor, men også fra andre.

En stor del av henvisningene dreier seg om pas. som i lang tid har hatt abdominalplager i form av oppblåsthet, flatulens, smerter, vekslende diarre/obstipasjon, kvalme etc. etc.

Vår oppgave er å utføre en utredning og forslag til behandling av disse pasientene.

For å prioritere hvor raskt pas. skal taes inn til undersøkelse, er vi avhengige av å få så mange opplysninger om pas. som mulig allerede i henvisningen.

Mange av pas. har allerede vært gjennom en betydelig utredning.

I tillegg kan mye gjøres av henvisende lege før pas. henvises til oss.

Vi har laget et skjema hvor vi har ført opp de undersøkelsene og opplysningene vi ønsker skal være med i alle henvisninger på de pas. med ovennevnte symptomer.

Dersom dette er gjennomført før pas. henvises, spares mye tid og ikke minst dobbeltutredninger.

I de tilfellene hvor vi likevel får mangelfulle henvisninger, vil disse bli avvist i første omgang og returnert med vedlegg av skjemaet som nå er laget. Deretter kan pas. rehenvises.

Dersom dette gjennomføres, vil det bety en betydelig forbedring og kvalitet til det beste for pasientene.

I tillegg vil kvaliteten på vår vurdering av henvisningene, bli betydelig bedre.

Mvh

Gastroseksjonen / med.avd.

Lovisenberg Diakonale Sykehus AS